Татарстанда 5G зонасы тота башлаячак

	25 май көнне Казан шәһәрендә Татарстанның элемтә министры Роман Шәйхетдинов, «Ростелеком» президенты Михаил Осеевский һәм «Таттелеком» генераль директоры Лотфулла Шәфигуллин шул хакта килешүгә кул куйды. Әлеге мөһим церемониядә Татарстан Президенты Рөстәм Миңнеханов та катнашты. 	 5G зоналы элемтә челтәре эшчәнлеген республикада җәелдереп җибәрү планын һәм бу эшкә таләп ителгән инвестицияләр күләмен ярты ел дәвамында билгеләячәкләр.  Татарстанда югары технологияле 5G зона элемтәсе тәҗрибә буларак  эшләячәк. Аның коммерцияле эксплуатациясе әле 2020 елдан соң гына каралган.  Партнерлар яңалыгы
  
	---	
Матбугат.ру

	№ --- | 26.05.2017	


